ПРОГРАМСКИ ЗАДАТАК

1. ПРЕДМЕТ НАБАВКЕ 
Предмет набавке је израда Плана детаљне регулације са стратешком проценом утицаја на животну средину (уколико је одлуком о израдом планског документа предвиђена израда СПУ) за реконструкцију друмско железничког моста преко реке Дунав - „ПАНЧЕВАЧКИ МОСТ“ у Београду на државном путу  IБ-47, деоница Београд (Богословија)-петља Крњача и изградњу приступних рампи, које се налазе у зони денивелисаног укрштаја са улицама: Дунавска и Вука Врчевића, ГО Палилула.

Основни циљеви израде документације су подизање квалитета путне и железничке инфраструктуре у циљу повећања нивоа безбедности саобраћаја, остваривање бржег и бољег одвијања путничког, железничког, теретног и робног саобраћаја
Значај реализације овог пројекта се огледа у побољшању саобраћајних услова у смислу безбедног одвијања саобраћаја и смањења времена путовања, као и побољшању услова живота станоништва. 
Панчевачи мост са прилазним конструкцијама преко реке Дунав - «Панчевачки мост»  налази се на државном путу IБ реда бр. 47, деоница: Београд (Богословија) – петља Крњача у Београду.
Представља  значајно место у повезивању Републике Србије и аутономне покрајине Војводинa и налази се на  траси државног пута који представља везу са севером земље и као такав има велико саобраћајно оптерећење, друмско и железничко. С обзиром да је мост затворен за теретна возила тежине преко 12т, онемогућен је робни саобраћај.
Саобраћајни чвор Панчевачки мост представља и једну од значајнијих раскрсница у граду. 
Реконструкција обухвата и изградњу приступних рампи, које се налазе у зони денивелисаног укрштаја са улицама: Дунавска и Вука Врчевића, ГО Палилула. Приступне рампе се граде како би  се саобраћај преко Панчевачког моста одвијао неометано у читавом периоду грађења.
Привремена рампа Вука Врчевића која води саобраћај у смеру Београд – Панчево почиње прикључењем на улицу Вука Врчевића. 
Привремена рампа Вилине воде која води саобраћај у смеру Панчево – Београд почиње прикључењем на државни пут IБ-47 клинастим изливом. 
2. ОПШТИ ЗАХТЕВИ
При изради Плана детаљне регулације Обрађивач је у обавези да:
· Садржину, начин и поступак израде Плана детаљне регулације спроведе у складу са Правилником о садржини, начину и поступку израде докумената просторног и урбанистичког планирања („Сл. гласник РС”, број 32/19 и 47/25).
· На основи Пуномоћја ЈП „Путеви Србије“ прикупи све неопходне подлоге, услове и податке од органа, посебних организација, односно ималаца јавних овлашћења 
· Сарађује са надлежним институцијама у поступку издавања подлога, података и услова. 
· Изради ажурну катастарско – топографску подлогу
· Усклади израду планске документације са доступном технилком документцаијом,коју поседује ЈП „Путеви Србије“ и остали имаоци јавних овлашћења, а која су завршена или је у току,
3. ЗАКОНСКИ ОСНОВ
План детаљне регулације израђује се у складу са:
· Законом о планирању и изградњи („Сл. гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14 145/14,83/2018, 31/2019, 37/2019- др. Закон 9/20, 52/21,  62/23 и 91/25).
· Законом о путевима („Сл. гласник РС”, бр.41/2018, 95/2018-др. закон и 92/2023-др. закон)
· Законом о заштити животне средине („Сл. гласник РС”, бр. 135/2004, 36/2009, 36/2009-др. закон, 72/2009-др. закон, 43/2011-одлука УС, 14/2016, 76/2018, 95/2018-др. закон, 95/2018-др. закон  и 94/2024-др. закон) 
· Законом о стратешкој процени утицајана животну средину („Сл. гласник РС”, бр.24/2024)
· Правилником о условима које са аспекта безбедности саобраћаја морају да испуњавају путни објекти и други елементи јавног пута ("Сл. гласник РС", бр. 50/2011)
· Правилником о садржини, начину и поступку израде докумената просторног и урбанистичког планирања („Сл. гласник РС”, број 32/19 и 47/2025) 
· Правилником о садржини и начину вођења и одржавања Централног регистра планских докумената, Информационог система о стању у простору и локалног информационог система и дигиталном формату достављања планских докумената („Сл. гласник РС”, број 33/2025), ближе се прописује садржина и начин вођења и одржавања Централног регистра планских докумената, Информационог система о стању у простору и локалног информационог система планских докумената, као и дигиталних формата достављања планских докумената.
· Закон о железници („Сл. гласник РС“, број 41/18 и 62/23);
· Сви други важећи закони, подзаконска акта, стандарди и прописи који се односе на предмет пројекта.

Израда ПДР-а мора да буде усклађена у свему са важећом законском регулативом.
4. ПЛАНСКИ ОСНОВ
Стечене обавезе у зони Панчевачког моста:

· ПГР шинских система у Београду, са елементима детаљне разраде за I фазу прве линије метро система („Сл. лист града Београда“ бр. 102/21)
· ПГР шинских система у Београду, са елементима детаљне разраде за II фазу прве линије метро система („Сл. лист града Београда“ бр. 6/23)
· ПДР саобраћајнице Нова Дунавска, од Панчевачког моста до Пута за Ада Хују, општина Палилула („Сл. лист града Београда“ бр. 32/14)
· ПДР дела подручја Ада хује (Зона А), општине Стари град и Палилула („Сл. лист града Београда“ бр. 7/12)
· План места за постављање плутајућих објеката на водним земљишту, на територији града Београда („Сл. лист града Београда“ бр. 37/21)
· ПДР насеља Крњача, општина Палилула („Сл. лист града Београда“ бр. 93/16)
· ПДР простора између улица: Булевар Деспота Стефана (29. Новембра), Митрополита Петра, Драгослава Срејовића (Партизански пут) и Мије Ковачевића са денивелисаном раскрсницом „ Панчевачки мост“ („Сл. лист града Београда“ бр. 34/09)



[bookmark: _GoBack]Планови у изради који су значајни за израду предметног Плана:

· ПГР шинских система у Београду, са елементима детаљне разраде за II етапу друге линије метро система, због планираних садржаја у гравитационој зони Панчевачког моста.
· ПДР за саобраћајни потез УМП-а, од саобраћајнице Т-6 до Панчевачког моста, сектори 4 и 5.

Посебну пажњу приликом израде Плана посветити анализи решења и уклапању свих стечених обавеза и решења из планова у гравитационој зони Панчевачког моста са посебним освртом на приступне рампе на мост.
Решења из планова за шинске системе, на мосту и око моста анализирати са посебном пажњом и дати осврт на могући утицај на планска решења моста са приступним саобраћајницама.
Приступне саобраћајнице које треба да обезбеде приступ мосту за време реконструкције анализирати са аспекта уклапања у трајно решење и повезивања на будућу примарну мрежу овог подручја.   
5. ЕЛЕМЕНТИ САОБРАЋАЈНИЦЕ
[bookmark: _Toc526233598][bookmark: _Toc443982495][bookmark: _Toc114889707][bookmark: _Toc96261900]Ширину коловоза пројектовати према важећем Закону о путевима ("Сл. гласник РС", бр. 41/2018, 95/2018-др.закон и 92/2023-др. закон) и Правилнику о условима које са аспекта безбедности саобраћаја морају да испуњавају путни објекти и други елементи јавног пута ("Сл. гласник РС", бр. 50/2011) и уклопити је у ширину постојећег државног пута на потребној дужини, тако да се осигура сигурност учесника у саобраћају (поштујући габарите меродавног возила на државном путу IБ реда).
6. САДРЖАЈ УРБАНИСТИЧКО-ТЕХНИЧКЕ ДОКУМЕНТАЦИЈЕ
Правилником о садржини начину и поступку израде докумената просторног и урбанистичког планирања, одређена је садржина Плана детаљне регулације ("Сл. гласник РС", бр. 32/19 и 47/2025).
7. ДОСТАВЉАЊЕ ПДР-А
Формат предаје планских докумената за потребе увођења у Централни регистар планских докумената прописује се посебним подзаконским актом.
За потребе одржавања раног јавног увида, стручне контроле Плана детаљне регулације и јавног увида, припремају се одговарајући материјали (текстуални и графички прилози) односно презентације.
Дигиталне карте документа су векторски подаци који се израђују у софтверским пакетима заснованим на ГИС и CAD технологији.
Слојеви дигиталне карте се израђују и предају искључиво у једном од следећих фајл формата: *.shp, *.mxd, *.dwg, *.dxf, *.mif, *.dgn, *.kml, или *.xml (други фајл формати, као што су *.pdf, *dwf, *.cdr и др. не сматрају се валидним).





